เดอะมอลล์ผุดตลาดสดแนวต่างประเทศ
เดอะมอลล์ เจาะค้าปลีกชุมชน ผุด&#8220;กรูเมต์ มาร์เก็ต เวิลด์ คลาส ไลฟ์สไตล์ เซ็นเตอร์&#8221; รับกระแสลูกค้าช็อปใกล้บ้าน วาดยอดขายปีแรก 300 ล้านบาท
26 มี.ค. 2553

เดอะมอลล์ เจาะค้าปลีกชุมชน ผุด“กรูเมต์ มาร์เก็ต เวิลด์ คลาส ไลฟ์สไตล์ เซ็นเตอร์” รับกระแสลูกค้าช็อปใกล้บ้าน วาดยอดขายปีแรก 300 ล้านบาท
นางลักขณา นะวิโรจน์ รองประธานกรรมการบริหารอาวุโส บริษัทเดอะมอลล์ กรุ๊ป ผู้บริหารศูนย์การค้าเดอะมอลล์ เปิดเผยว่า บริษัทได้แตกหน่วยธุรกิจใหม่ ในรูปแบบร้านค้าปลีกแนวผสมผสาน คือ ซูเปอร์มาร์เก็ตขนาดใหญ่ ภายใต้ชื่อ กรูเมต์ มาร์เก็ต เวิลด์ คลาส ไลฟ์ไสตล์ เซ็นเตอร์ เปิดให้บริการบนพื้นที่ 1,500 ตร.ม. ในศูนย์การค้าชุมชนแห่งใหม่ เค-วิลเลจ(K-Village) ซึ่งเป็นของกลุ่มทุนพัฒนาธุรกิจอสังหาริมทรัพย์ “คณานันท์” ใช้งบลงทุนก่อนสร้างโครงการฯดังกล่าว 500 ล้านบาท บนพื้นที่รวม 2 หมื่นตร.ม. บนถนนสุขุมวิท 26 ใช้งบลงทุนรวมกว่า 80 ล้านบาท
“โมเดล ธุรกิจใหม่ของบริษัท ถือเป็นการมิกซ์แอนด์แมทช์รระหว่างร้านค้าปลีกธุรกิจต่างๆ ตลาดสดระดับบนที่เหนือกว่า ซึ่งจะให้ความรู้สึกกับลูกค้าที่เดินทางเข้ามาจับจ่ายซื้อของสดแห้ง เหมือนอยู่ในเมืองใหญ่ๆของโลก อย่างปารีส ลอนดอน โดยวางเป้าหมายยอดขายปีแรกกว่า 300 ล้านบาท” นางลักขณา กล่าว
นายชำนาญ เมธปรีชากุล ผู้อำนวยการใหญ่สายการตลาด กลุ่มเดอะมอลล์ เปิดเผยว่า ธุรกิจใหม่ดังกล่าวของบริษัทถือเป็นโครงการต้นแบบแห่งแรก โดยเบื้องต้นจะเก็บรวบรวมข้อมูลผู้บริโภคกลุ่มหมายที่อาศัยในย่านนี้ เพื่อเป็นการขยายฐานลูกค้ากลุ่มใหม่ๆ และเชื่อว่าธุรกิจค้าปลีกที่แทรกอยู่ในชุมชนไม่น่าจะได้รับผลกระทบ หรือหากมีการเคลื่อนไหวจากการชุมนุมของกลุ่มนปช. และเชื่อว่าบรรยากาศการจับจ่ายซื้อสินค้าในกลุ่มลูกค้านี้ยังดีอยู่ จากพฤติกรรมผู้บริโภคที่นิยมซื้อสินค้าใกล้บ้านขึ้น